ΚΑΝΟΝΙΣΜΟΣ (ΕΟΚ) αριθ. 2007/75 ΤΗΣ ΕΠΙΤΡΟΠΗΣ της 31ης Ιουλίου 1975 περί των ιδιαιτέρων λεπτομερειών εφαρμογής της εισφοράς κατά την εξαγωγή για τα αμυλούχα προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 126/67/ΕΟΚ του Συμβουλίου της 13ης Ιουνίου 1967 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 665/75(2),

τον κανονισμό αριθ. 359/67/ΕΟΚ του Συμβουλίου της 25ης Ιουλίου 1967 περί κοινής οργανώσεως αγοράς της ορύζης(3), όπως τροποποιήθηκε τελευταία από τον κανονισμό (ΕΟΚ) αριθ. 668/75(4), τον κανονισμό (ΕΟΚ) αριθ. 1955/75 του Συμβουλίου της 22ας Ιουλίου 1975 περί των επιστροφών στον παραγωγό στον τομέα των σιτηρών και της ορύζης(5) και ιδίως το άρθρο 8 υπό α),

Εκτιμώντας:

ότι ο κανονισμός (ΕΟΚ) αριθ. 1955/75 στο άρθρο 6 παράγραφος 2, προβλέπει ότι αν οι τιμές της διενθούς αγοράς, αφ' ενός για τον αραβόσιτο και τον μαλακό σίτο και, αφ' ετέρου, για τα θραύσματα ορύζης, υπερβαίνουν λίαν αισθητώς τις αντίστοιχες τιμές κατωφλίου, μειούμενες με την επιστροφή στον παραγωγό και ότι αυτή η τάση τείνει να παιγιωθεί, είναι δυνατόν να θεσπίζεται εισφορά κατά την εξαγωγή-

ότι όταν η εισφορά κατά την εισαγωγή του βασικού προϊόντος είναι μικροτέρα πλέον των 3 λογιστικών μονάδων ανά τόννο από το ποσό της επιστροφής στον παραγωγό, και όταν η κατάσταση αυτή διαπιστούται για χρονικό διάστημα δεκαπέντε τουλάχιστον ημερών, οι όροι που απαιτούνται στο άρθρο 6 παράγραφος 2 του κανονισμού (ΕΟΚ) αριθ. 1955/75 περί καθορισμού εισφοράς κατά την εξαγωγή, δύνανται να θεωρηθούν ότι πληρούνται-

ότι για τον προσδιορισμό αυτής της εισφοράς κατά την εξαγωγή, ευθύς μόλις διαπιστωθεί η ως άνω περιγραφομένη κατάσταση, πρέπει να προβλέπονται τα στοιχεία τα οποία πρέπει να λαμβάνονται υπόψη για τον υπολογισμό αυτής- ότι, προς το σκοπό αυτό, είναι σκόπιμο να θεσπισθεί σύστημα κατ' αποκοπή που ομοιάζει προς σύστημα που ισχύει για τον υπολογισμό της εισφοράς κατά την εισαγωγή και της επιστροφής κατά την εξαγωγή των μεταποιημένων προϊόντων με βάση τα σιτηρά και την όρυζα-

ότι, για να πλησιάσει όσο περισσότερο την πραγματικότητα, η εισφορά κατά την εξαγωγή πρέπει να υπολογίζεται βάσει των στοιχείων των τιμών που ισχύουν την εβδομάδα που προηγείται της εβδομάδας καθορισμού- ότι πρέπει να παραμείνει σε ισχύ μόνον επί μία εβδομάδα, για να δύναται να προσαρμόζεται στις διακυμάνσεις των τιμών, οι οποίες ενδεχομένως να διαπιστωθούν στη διεθνή αγορά-

ότι βάσει του κανονισμού (ΕΟΚ) αριθ. 1955/75, η επιστροφή στον παραγωγό, η οποία πρέπει να ληφθεί υπόψη εντός των νέων Κρατών μελών, είναι η επιστροφή στον παραγωγό η οποία ισχύει εντός της Κοινότητος στην αρχική της σύνθεση, μειουμένη κατά το εφαρμοζόμενο εξισωτικό ποσό-

ότι πρέπει να υπάρχει δυνατότητα καθορισμού εκ των προτέρων της εισφοράς κατά την εξαγωγή λόγω των συνθηκών της αγοράς και των αναγκών του διεθνούς εμπορίου, κυρίως λόγω της συνηθείας να συνάπτονται μακροπρόθεσμες συμβάσεις πωλήσεως-

ότι ο κανονισμός (ΕΟΚ) αριθ. 645/75 της Επιτροπής της 13ης Μαρτίου 1975(6), καθόρισε τους γενικούς τρόπους εφαρμογής των εισφορών και των εξαγωγικών τελών των γεωργικών προϊόντων- ότι, ως εκ τούτου, οι διατάξεις του κανονισμού αυτού εφαρμόζονται στις εισφορές κατά την εξαγωγή για τα αμυλούχα προϊόντα-

ότι τα μέτρα τα προβλεπόμενα στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η εισφορά η αναφερομένη στο άρθρο 6 παράγραφος 2 του κανονισμού (ΕΟΚ) αριθ. 1955/75 εφαρμόζεται όταν διαπιστούται ότι η εισφορά κατά την εισαγωγή για τον αραβόσιτο, για τον μαλακό σίτο ή για τα θραύσματα ορύζης είναι μικρότερη τουλάχιστον κατά 3 λογιστικές μονάδες ανά τόννο από το ποσό της επιστροφής κατά την παραγωγή, η οποία ισχύει τον τρέχοντα μήνα και ότι ο μέσος όρος των εισφορών του εν λόγω προϊόντος, των ισχυουσών κατά τη διάρκεια των αμέσως επομένων δέκα πέντε ημερών, είναι μικρότερος τουλάχιστον κατά 3 λογιστικές μονάδες ανά τόννο από το μέσο όρο της επιστροφής κατά την παραγωγή της ισχυούσης κατά τις δέκα πέντε αυτές ημέρες.

2. α) Η εισφορά κατά την εξαγωγή είναι ίση, ανά τόννο του βασικού προϊόντος, με τη διαφορά μεταξύ της επιστροφής κατά την παραγωγή, της ισχυούσης την ημέρα καθορισμού αυτής της εισφοράς κατά την εξαγωγή και του μέσου όρου των εισφορών των ισχυουσών επτά ημέρες προ της ημέρας ενάρξεως εφαρμογής.

β) Η διαφορά αυτή πολλαπλασιάζεται εν συνεχεία για τα προϊόντα που αναφέρονται στο άρθρο 1 με τους συντελεστές τους αναφερομένους στα προϊόντα τα αναγραφόμενα στη στήλη 4 του κανονισμού (ΕΟΚ) αριθ. 1052/68(7), όπως τροποποιήθηκε τελευταία από τον κανονισμό (ΕΟΚ) αριθ. 980/75(8).

Η εισφορά κατά την εξαγωγή τροποποιείται μόνον εάν η εφαρμογή των διατάξεων της παραγράφου 2 επιφέρει αύξηση ή μείωση ανωτέρα από 0,8 λογιστικής μονάδος ανά τόννο βασικού προϊόντος.

3. Για τα Κράτη μέλη, τα ποσά τα οποία πρέπει να θεωρούνται αντιστοίχως ως εισφορά κατά την εισαγωγή και ως επιστροφή κατά την παραγωγή, τα αναφερόμενα στις προηγούμενες παραγράφους, είναι, αντιστοίχως, η εισφορά και η επιστροφή κατά την παραγωγή του εν λόγω προϊόντος μειούμενες κατά το εφαρμοζόμενο εξισωτικό ποσό εντάξεως.

Άρθρο 2

Η εισφορά κατά την εξαγωγή καθορίζεται από την Επιτροπή μία φορά την εβδομάδα.

Άρθρο 3

1. Η εισφορά κατά την εξαγωγή, είναι δυνατό να αποτελέσει αντικείμενο καθορισμού εκ των προτέρων. Η εισφορά κατά την εξαγωγή η εφαρμοζόμενη στα προϊόντα τα αναγραφόμενα στο άρθρο 1, καθορίζεται εκ των προτέρων κατόπιν αιτήσεως του ενδιαφερομένου, κατά την κατάθεση αιτήσεως χορηγήσεως πιστοποιητικού.

Στην περίπτωση αυτή, το προκαθοριζόμενο ποσό της εισφοράς κατά την εξαγωγή ισούται με το ποσό που εφαρμόζεται την ημέρα καταθέσεως της αιτήσεως χορηγήσεως πιστοποιητικού εξαγωγής.

2. Σε περίπτωση τροποποιήσεως των επιστροφών κατά την παραγωγή των καθοριζομένων στο άρθρο 1 του κανονισμού (ΕΟΚ) αριθ. 1955/75 μεταξύ της ημέρας αιτήσεως και της ημέρας εξαγωγής, διορθούται η εκ των προτέρων καθορισμένη εισφορά κατά την εξαγωγή. Η διόρθωση αυτή γίνεται αυξάνοντας ή μειώνοντας το προκαθορισθέν ποσό της εισφοράς με τη διαφορά που προκύπτει εκ της τροποποιήσεως αυτής, της διαφοράς αυτής πολλαπλασιαζομένης με το συντελεστή που αναγράφεται στη στήλη 4 του παραρτήματος του κανονισμού (ΕΟΚ) αριθ. 1052/68 για τα εν λόγω προϊόντα.

Άρθρο 4

Ο κανονισμός (ΕΟΚ) αριθ. 1981/74 καταργείται κατά τις ημερομηνίες τις προβλεπόμενες στο άρθρο 5 για τα προϊόντα τα οποία αναφέρονται σ' αυτό.

Άρθρο 5

Ο παρών κανονισμός αρχίζει να ισχύει:

- την 1η Αυγούστου 1975 για τα προϊόντα που αναφέρονται στον κανονισμό αριθ. 120/67/ΕΟΚ,

- την 1η Σεπτεμβρίου 1975 για τα προϊόντα που αναφέρονται στον κανονισμό αριθ. 359/67/ΕΟΚ.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 31 Ιουλίου 1975.

Για την Επιτροπή

P.J. LARDINOIS

Μέλος της Επιτροπής

(1) ΕΕ αριθ. 117 της 19.6.1967, σ. 2269/67.

(2) ΕΕ αριθ. Ν 72 της 20.3.1975, σ. 14.

(3) ΕΕ αριθ. 174 της 31.7.1967, σ. 1.

(4) ΕΕ αριθ. Ν 72 της 20.3.1975, σ. 18.

(5) ΕΕ αριθ. Ν 200 της 31.7.1975, σ. 1.

(6) ΕΕ αριθ. Ν 67 της 14.3.1975, σ. 16.

(7) ΕΕ αριθ. Ν 179 της 25.7.1968, σ. 8.

(8) ΕΕ αριθ. Ν 95 της 17.4.1975, σ. 1.